Nick Clesen (Politiker)

Den Nick Clesen, gebuer den 21. November 1956, a gestuerwen den 3. Oktober 2024, war e lëtzebuergesche Politiker (GLEI) a Gewerkschaftler.

 Liewen a Karriär 
Hien ass zu Rolleng (Miersch) opgewues an zu Miersch an d'Primärschoul gaangen. Duerno war hien am Lycée classique zu Dikrech, fir duerno am Institut Emile Metz eng Meeschterprüfung als Elektriker ze maachen.

Hie war vun 1989 bis 1994, zesumme mam Jup Weber, fir d'Gréng Lëscht Ekologesch Initiativ (GLEI) Deputéierten an der Chamber."De fréiere grénge Politiker a Gewerkschaftler Nick Clesen ass dout." rtl.lu, 03.10.2024.

Hien war och wärend zwou Legislaturperiode Member vum Gemengerot vun der Gemeng Beetebuerg. Hie war Zentralsekretär beim OGBL a vu Beruff Inspekter bei der Inspection du travail et des mines.

Kategorie:Gebuer 1956
Kategorie:Gestuerwen 2024
Kategorie:Lëtzebuergesch Deputéiert
Kategorie:Lëtzebuergesch Gewerkschaftler